
Προς ενημέρωση συντακτών
Κοζάνη, 15  Μαίου   2018
36α ΛΑΣΣΑΝΕΙΑ (2018)

Με ένα πλήρως ανανεωμένο πρόγραμμα έρχονται τα φετινά 36α Λασσάνεια, που παρουσιάστηκαν το μεσημέρι της Τρίτης στο δημαρχείο της Κοζάνης, από το Δήμαρχο Κοζάνης Λευτέρη Ιωαννίδη, τον Αντιδήμαρχο Πολιτισμού Παναγιώτη Δημόπουλο, τον Πρόεδρο του ΟΑΠΝ Γιάννη Ιωαννίδη και τον Πρόεδρο του ΔΗΠΕΘΕ Κοζάνης Θέμη Λιάκο. Φέτος για πρώτη φορά μάλιστα θα γίνει επίσημη έναρξη των Λασσανείων, στις 19 Ιουνίου,  με μία μεγάλη συναυλία για τους πολίτες στην κεντρική πλατεία, με δύο αγαπημένους καλλιτέχνες της ελληνικής μουσικής σκηνής, τον Πάνο Κατσιμίχα και τον Βασίλη Καζούλη.

Το φετινό πρόγραμμα περιλαμβάνει:

· Πλούσιες θεατρικές παραστάσεις 

· Φεστιβάλ παραδοσιακού χορού που γίνεται για πρώτη φορά και θα φιλοξενήσει συλλόγους από διάφορα σημεία της Ελλάδας 

· Συναυλίες με τοπικούς καλλιτέχνες 

· Jazz festival, το οποίο θα είναι πιο «διευρυμένο» από ό, τι πέρυσι, με συμμετοχή διεθνώς αναγνωρισμένων καλλιτεχνών (π.χ. Κύπριος σαξοφωνίστας Χάρης Ιωάννου κ.α.) 

· Διεθνής συνάντηση αγιογραφίας, η οποία θα πραγματοποιηθεί στην Κοζάνη, στο Βουκουρέστι και την Φλωρεντία

· Φεστιβάλ κλασικής μουσικής 
· Κινηματογράφος 

· Θεατρικές παραστάσεις για παιδιά
· Καλοκαιρινή εκστρατεία της βιβλιοθήκης

· Καλοκαιρινό σχολείο του ΔΗΠΕΘΕ

· Συνάντηση χάλκινων πνευστών της Κοζάνης

· Ευξείνιος κύκλος

· Αθλητικά γεγονότα

   Ο πολιτισμός αποτελεί προτεραιότητα για τον δήμο Κοζάνης. Οι δομές του πολιτισμού έχουν συνενωθεί και διαμορφώνεται πλέον ένα κοινό πολιτιστικό πρόγραμμα ΟΑΠΝ, ΚΔΒΚ και ΔΗΠΕΘΕ, όχι μόνο με αφορμή τα Λασσάνεια, αλλά κατά τη διάρκεια όλου του έτους.

Στόχος του Δήμου μας  είναι η περαιτέρω ανάπτυξη και εξέλιξη όλης αυτής της προσπάθειας, καθώς ο πολιτισμός αποτελεί μέσο του στρατηγικού σχεδιασμού και μπορεί να γίνει εργαλείο για την επίτευξη της ανταγωνιστικότητας της Κοζάνης.

Εκδηλώσεις των Λασσανείων :

Επίσημη έναρξη Λασσανείων στις 19 Ιουνίου  με συναυλία των Βασίλη Καζούλη & Πάνου Κατσιμίχα, Κεντρική Πλατεία Κοζάνης, είσοδος ελεύθερη

1-4/6/2018 3η Διεθνής Συνάντηση για τη Βυζαντινή Τέχνη: 
«Εικόνες του Aκτίστου», μια πολυσχιδής εκπαιδευτική δραστηριότητα που προκύπτει από τη διαπολιτισμική σύμπραξη τριών χωρών: Ρουμανία (Βουκουρέστι), Ιταλία (Φλωρεντία) και Ελλάδα (Κοζάνη). Κοινός παρανομαστής η αγάπη για τις επηρεασμένες, από το ιδιαίτερο ιδίωμα της Βυζαντινής παράδοσης, τέχνες. Η συνάντηση περιλαμβάνει πρακτικά εργαστήρια, διαλέξεις, επισκέψεις σε σημεία ενδιαφέροντος ανοιχτά για το κοινό, με έμμεσο σκοπό την γνωριμία και την ανάδειξη της πολιτισμικής παρακαταθήκης του τόπου μας. 

Φιλαρμονική & τοπικά γκρουπ στην κεντρική πλατεία Κοζάνης: 
21/6 Φιλαρμονική Δήμου Κοζάνης Πανδώρα

22/6 Χίλιες Φωνές

23/6 Ντοβόλης

24/6 Μαίρη Χανιώτη & Δραπέτες

25/6 Αποστόλης Σιαραμπής

Θεατρικές Παραστάσεις: 

Από τις καλύτερες και πιο δημοφιλείς παραστάσεις που θα ανεβούν το φετινό καλοκαίρι και θα παρουσιαστούν στα μεγαλύτερα φεστιβάλ της χώρας όπως το Φεστιβάλ Αθηνών – Επιδαύρου: 
ΒΑΤΡΑΧΟΙ με Λάκη Λαζόπουλο, Σοφία Φιλιππίδου, Δημήτρη Πιατά, Αντώνης Καφετζόπουλο. 

ΑΝΤΙΓΟΝΗ με τον Αιμίλιο Χειλάκη και την Αθηνά Μαξίμου 

ΑΧΑΡΝΗΣ  με Πέτρο Φιλιππίδη και Παύλο  Χαϊκάλη
ΗΛΕΚΤΡΑ με την Λένα Παπαληγούρα και Νίκο Κουρή

ΑΓΑΜΕΜΝΩΝ με Μαρία Πρωτόππαπα &Γιάννη Στάνκογλου, συμπαραγωγή των ΔΗΠΕΘΕ Βέροιας και ΚΟΖΑΝΗΣ

ΕΦΗΒΙΚΗ ΟΜΑΔΑ ΔΗΠΕΘΕ ΚΟΖΑΝΗΣ  NO FUTURE
ΕΚΚΛΗΣΙΑΖΟΥΣΕΣ με Σταρόβα

ΖΟΡΜΠΑΣ με Βαλτινό και  Κουλίεβα

ΔΗΠΕΘΕ Κοζάνης ομάδα «Η πόλη στη σκηνή» παράσταση  “Sad”
Θίασος Κάρμεν Ρουγγέρη με την παράσταση «ΧΕΝΣΕΛ ΚΑΙ ΓΚΡΕΤΕΛ»

και θεατρική ομάδα ΜΑΓΙΚΕΣ ΣΒΟΥΡΕΣ με το «ΟΝΕΙΡΟ ΚΑΛΟΚΑΙΡΙΝΗΣ ΝΥΧΤΑΣ»

ΧΟΡΟΣ:

· 30/6 & 1/7/2018 Φεστιβάλ παραδοσιακού χορού «Στις στράτες της παράδοσης με συμμετοχή χορευτικών τμημάτων πολιτιστικών συλλόγων από όλη την Ελλάδα 

· Αργεντίνικο Τάνκο 19/7/2018  με την παράσταση “Buenos Tango Romper El Piso”  της Αργεντίνας χορογράφου Natalia Hills
22 έως και 26/8/2018 Φεστιβάλ Κλασικής Μουσικής: 

Το φεστιβάλ θα περιλαμβάνει συναυλίες με θεματικό χαρακτήρα όπως:

1.Συμμετοχή ταλαντούχων παιδιών που ήδη σπουδάζουν στο εξωτερικό και είναι απόφοιτοι των Ωδείων της Πόλης. 

2.Παρουσίαση έργων Κοζανιτών συνθετών εν ζωή, με σκοπό την  έκδοση και ηχογράφηση των έργων τους.

3.Αφιέρωμα στη μουσική του Claude Debussy (επετειακά για τα 100 χρόνια από το θάνατο του).

4.Αφιέρωμα στη Νεοελληνική εθνική σχολή συνθετών (1850-1950): Μ.Καλομοίρης, Μ. Βάρβογλης, Γ. Κωνσταντινίδης, Αιμ. Ριάδης, Γ. Λαμπελέ.

5. Αφιέρωμα στο Ιταλικό λυρικό τραγούδι.

9 & 10/8/2018 Κινηματογραφικές Προβολές:

 Ένα κινηματογραφικό διήμερο στην αυλή του Δημοτικού Ωδείου 

29/8/2018 Ευξείνειος Κύκλος: 

Η καθιερωμένη συναυλία παραδοσιακής ποντιακής μουσικής στο ΔΑΚ με τη συμμετοχή καταξιωμένων πόντιων καλλιτεχνών.

3/9/2018 1η Συνάντηση μουσικών χάλκινων πνευστών Κοζάνης: 

Θα συναντηθούν για πρώτη φορά όλοι οι μουσικοί χάλκινων πνευστών της Κοζάνης και θα παρουσιάσουν μοναδικές μουσικές στιγμές που θα προκύψουν από τη σύμπραξή τους. 

7,8,9/9/2018 Jazz Festival: 

Το θεσμοθετημένο φεστιβάλ που αναμένουν οι λάτρεις της τζαζ κάθε Σεπτέμβρη. Φέτος, θα πραγματοποιηθεί 7, 8 και 9 Σεπτεμβρίου σε συνεργασία με τον Σύλλογο Φίλων Jazz Μουσικής Κοζάνης. Στόχος μας είναι να αποκτήσει το φεστιβάλ εξωστρέφεια και να βγει από τα σύνορα της πόλης. 

Παραστάσεις στις τοπικές κοινότητες: 

ΔΗ.ΠΕ.ΘΕ Κοζάνης - «Ο ΑΤΤΙΚ ΣΤΟ ΠΑΡΙΣΙ και άλλες ιστορίες…» του Γιώργη Χριστοδούλου 

«Η καρδιά της βασιλοπούλας» της Πηνελόπης Δέλτα, διαδραστική αφήγηση παραμυθιού με ζωντανή μουσική και τραγούδια
Αθλητικές δράσεις: Πλούσιες αθλητικές διοργανώσεις που καλύπτουν τις ανάγκες και τις απαιτήσεις όλων των ηλικιών: 

17 -18 Μαΐου: Αθλοπαιδιές σχολείων στο Δ.Α.Κ.

19 Μαΐου: Τουρνουά ποδοσφαίρου- Νίκος Παπαδόπουλος- Δ.Α.Κ.

26-27 Μαΐου: 3×3 Μπάσκετ (ΕΟΚ) κεντρική πλατεία Κοζάνης

15,16,17/6/2018 Tουρνουά Μπάσκετ 3Χ3 «Νίκος Ακουμιανάκης» Λευκοπηγή

16 Ιουνίου : camp Μπάσκετ (Τ.Ε.Ι. Δυτ. Μακεδονίας )

8 Ιουλίου: Απολλόδωρος δρόμος – Αιανή

9-13 Ιουλίου:  Camp Volley
29 Σεπτεμβρίου: Street relays στην κεντρική πλατεία Κοζάνης
Καλοκαιρινή εκστρατεία Δημοτικής Βιβλιοθήκης
Το ολοκληρωμένο πρόγραμμα θα αναρτηθεί στο https://oapnkozanis.gr/lassaneia/ 

